Korrekt serveringstemperatur er etter smak og behag, men de fleste foretrekker romtemperatur eller litt under (14-18 grader C). Man kan vel si at fatmodnet akevitt bør serveres ved 18 grader og desto mindre lagret (lysere) akevitten er desto kjøligere. I Danmark og Tyskland foretrekker de fleste å drikke akevitten sterkt avkjølt. Dette da lokal akevitt ikke er fatmodnet og en trenger avkjølingen for å dempe de «rå» elementene. Tyskerne har likevel etter hvert forstått at fatmodnet brennevin skal nytes romtemperert - på lik linje med whisky, cognac og armagnac.